Maklike aandetes uit die see vir die week - Goeie Huishouding
Dié Banting-vriendelike vispastei is trooskos op sy beste. Dis propvol geurige bestanddele en is genoeg vir ses mense – ideaal vir wanneer jy gaste oornooi of vir ’n gesinsete. Die klapperolie en -meel maak dit ’n gesonde, heerlike keuse.
Dinsdag: Souserige garnaalkerrie
Dié foto is genoeg om enige garnaalliefhebber se mond te laat water! Hierdie gereg kan binne 30 minute gereed wees, wat dit ’n wonderlike gesinsete vir die middel van die week maak. Dié kerriegereg is geurig, smaaklik en kleurryk en sal vinnig ’n gesinsgunsteling word.
Woensdag: Vispakkies met kappertjiebotter en suikerertjies
Eksperimenteer in die kombuis met nuwe kooktegnieke om liplek-lekker maaltye te skep. Dié vispakkies word verryk met kappertjiebotter en gekomplementeer deur die vars suikerertjies. Dis ’n ideale gereg vir die gesondheidsbewuste gesin.
Hierdie seekospasta sal jou nie teleurstel nie. Die helder kleure, lieflike geure en heerlike teksture maak daarvan ’n wenner.
Lees ook: 7 bederf-etes vir die gesin vir die hele week
Vrydag: Pikante salm met soja-glaseersel
Die einde van die week is hier! Vier dit met ’n stukkie heerlike, geurige salm. Die sojageur komplementeer die ryk vis perfek.
Hierdie moeitevrye gereg is makliker om te maak as wat dit lyk – jy het net ’n bietjie geduld en finesse nodig. Jou gaste sal dol oor die ryk kleure en geure wees.
Sondag: Mediterreense stokvis
Geure van anderkant die oseaan kom in hierdie warm dog verfrissende gereg bymekaar. Die verskeidenheid seisoenale groente daarby maak dit ekstragesond. Die klassieke Mediterreense geure sal selfs die kieskeurigste eter tevrede stel.
Heerlike nagereg: Paasbolletjiepoeding
Niks rond ’n heerlike maaltyd af soos ’n selfs beter nagereg nie. Hierdie Paasbolletjiepoeding is ideaal vir kouer dae. Probeer dit gerus vir jou volgende familiekuier!
Sondag-gebak: Swartfluweelkoek met goue knalballetjies
Hierdie lekker klam, smelt-in-jou-mond-lekker swartfluweelkoek sal almal beïndruk. Die indrukwekkende versierings voeg ’n tikkie drama by.